Държавен вестник, бр. 17, 2003 г., стр. 33

Б Р О Й  17
Д Ъ Р Ж А В Е Н   В Е С Т Н И К
С Т Р .  33
мо предходното тримесечие, могат да кориги-
рат базисните средства за работна заплата с
процента на нарастване на числеността.
Чл. 8. (1) Търговските дружества, в които
през предходното тримесечие вследствие на
влошена пазарна конюнктура, липса на сурови-
ни, материали и енергия, предприети мерки за
финансово оздравяване, аварии и други подоб-
ни причини, довели до принудително ползване
на неплатен отпуск на повече от 50 на сто от
средносписъчния брой на персонала (без лица-
та в отпуск по майчинство) за повече от 15 ка-
лендарни дни, образуват средствата си за ра-
ботна заплата на основата на начислените сред-
ства за работна заплата през тримесечието,
предхождащо тримесечието, през което е пол-
зван принудителният неплатен отпуск.
(2) По реда на ал. 1 образуват средствата си за
работна заплата търговските дружества, в които
поради намаляване обема на работа през пред-
ходното тримесечие е въведено от работодателя
непълно работно време по условията на Кодекса
на труда за повече от 15 календарни дни.
Чл. 9. Търговските дружества от финансово-
кредитната система, които през отчетното три-
месечие не отговарят на условията по чл. 2, ал. 1,
не могат да увеличават средствата си за работна
заплата спрямо предходното тримесечие.
Чл. 10. (1) Търговските дружества, които са
в процес на ликвидация, както и обявените в
несъстоятелност образуват средствата си за ра-
ботна заплата, като индивидуалните брутни ра-
ботни заплати на оставащия на работа персо-
нал през съответното тримесечие на годината
могат да се увеличават само със средствата,
които произтичат от увеличаване на допълни-
телното трудово възнаграждение, изчислено по
минималния размер, определен с Наредбата за
допълнителните и други трудови възнагражде-
ния, приета с Постановление № 133 на Минис-
терския съвет от 1993 г. (обн., ДВ, бр. 67 от
1993 г.; изм. и доп., бр. 1 и 63 от 1994 г., бр. 29 и
72 от 1996 г., бр. 24 от 1997 г. и бр. 25 от 1999 г.).
(2) Алинея 1 не се прилага от търговски дру-
жества, преустановили техническата ликвида-
ция на участъци, рудник или мина. Средствата
за работна заплата на персонала, зает в тази
обособена част от дружеството, се образуват по
общия ред на наредбата.
Чл. 11. (1) Търговските дружества, включе-
ни в приложение № 1 към чл. 1, ал. 1 от Поста-
новление № 147 на Министерския съвет от 1999 г.
за разработване и изпълнение на програми за
финансово оздравяване на държавни предприя-
тия и наблюдение на финансовото състояние
(обн., ДВ, бр. 63 от 1999 г.; изм. и доп., бр. 114 от
1999 г.; бр. 59 от 2001 г. и бр. 5 от 2003 г.), както
и тези, на които цените на произвежданите от
тях стоки и услуги се определят и/или се регули-
рат от държавен или общински орган, могат да
увеличават средствата си за работна заплата по
реда на наредбата само след писмено съгласие
на министъра на финансите по предложение на
съответния орган след съгласуване с министъра
на труда и социалната политика.
(2) Алинея 1 не се прилага за търговските
дружества, включени в приложението към § 3
от заключителните разпоредби.
Чл. 12. При прилагането на наредбата от на-
числените средства за работна заплата през пред-
ходното и отчетното тримесечие се изключват:
1. обезщетенията по чл. 220, 222, чл. 224, ал. 1
и чл. 331 от Кодекса на труда;
2. възнагражденията, изплатени на членове-
те на надзорните, управителните и контролни-
те съвети, на съветите на директорите, на из-
пълнителните директори, на търговските упра-
вители (прокуристите), управителите и конт-
рольорите в търговските дружества;
3. възнагражденията на лицата, изпратени
на работа в чужбина;
4. възнагражденията за условия на труд по
чл. 4, ал. 2 от Наредбата за допълнителните и
други трудови възнаграждения, приета с Пос-
тановление № 133 на Министерския съвет от
1993 г., определени с колективния трудов дого-
вор, но не повече от удвоения минимален раз-
мер, а за персонала, работещ в подземните мини
и въздушния транспорт, се изключват възнаг-
ражденията за условия на труд по размерите,
определени с колективния трудов договор;
5. внесените от работниците и служителите
за тяхна сметка суми за задължително и добро-
волно социално и здравно осигуряване и за оси-
гуряване за безработица до размери, които не
се облагат по Закона за облагане доходите на
физическите лица;
6. възнагражденията на лицата, работещи по
граждански договори и по трудови договори със
срок до 3 месеца по чл. 68, ал. 2 от Кодекса на
труда за извършване на ремонтна и товарно-
разтоварна работа и рехабилитация и модерни-
зация на абонатни станции, финансирани от
международни институции;
7. възнагражденията за извънреден труд по
чл. 262, ал. 1, т. 2 и 3 от Кодекса на труда, начис-
лени съгласно определените с колективния
трудов договор размери;
8. възнагражденията за отработените часо-
ве над редовното работно време съгласно
чл. 136а от Кодекса на труда;
9. възнагражденията за работа през офици-
алните празници по чл. 264 от Кодекса на тру-
да, начислени в размери съгласно колективния
трудов договор.
Чл. 13. (1) Когато размерът на средната брут-
на работна заплата на търговското дружество
за предходното тримесечие не може да се уста-
нови, размерът на средствата за работна запла-
та се определя, като фактическият средноспи-
съчен брой на персонала за отчетното тримесе-
чие се умножи по средната брутна работна зап-
лата за съответната дейност по статистическа-
та отчетност за страната за предходното триме-
сечие. Информация за средната брутна работна
заплата за съответната дейност се получава от
Националния статистически институт.
(2) Новосъздадените и преобразуваните тър-
говски дружества, както и дружествата по ал. 1
при изчисляване на добавената стойност на един